Munyurangabo Filimi
Munyurangabo ni filime  nyarwanda yasohotse muri 2007 iyobowe na Lee Isaac Chung . Yafatiwe amashusho yose mu Rwanda hamwe n'abakinnyi b'abanyarwanda, niyo filime yambere yerekana inkuru mu rurimi rw' iKinyarwanda.  Yerekanwe bwa mbere  mu iserukiramuco rya sinema rya Cannes 2007 ku ya 24 Gicurasi,  kandi yegukana igihembo muri AFI Fest 2007.  Umunyamerika Roger Ebert impuguke muri filimi yayise filimi y'igitangaza ."

Abakinnyi 
 Rutagengwa Jeff - Munyurangabo
 Ndorunkundiye Eric - Sangwa
 Nkurikiyinka Jean Marie Vianney - Papa Sangwa
 Harerimana Jean Pierre  - Gwiza
 Nyirabucyeye Narcicia - Mama Sangwa
 Bamporiki Edouard - Umusizi

Umusaruro 
Nk 'uko ikinyamakuru The New York Times kibitangaza ngo mbere yo gukora iyi filimi, umugore wa Lee Isaac Chung, Valerie yari yakoze urugendo mu Rwanda nk'umukorerabushake wo gukorana n’abagizweho n'ingaruka na jenoside yakorewe abatutsi muri 1994, Chung yari yamuherekeje mu Rwanda yatekereje gukinira filimi muri Kigali muri 2006. Chung ahita aboneraho akanya ko kwerekana ukuri kubijyanye nuko u Rwanda  rwari rumeze akoresheje abanyeshuri yari amaze iminsi yigisha gukina filimi. Chung yanditse filimi ku mpapuro icyenda  abifashijwemo n'inshuti  (gusa nyuma yaje gushaka abandi banditsi bamufasha kunoza neza inkuru harimo Samuel Gray Anderson. Chung yafashe amashusho ya Munyurangabo mu minsi 11, akorana n'itsinda ry'abakinnyi babanyarwanda.

Iterambere ryakurikiyeho 
Lee Isaac Chung yakomeje gufasha abo bakinanye kuburyo ubu bakora amafilimi yo mu Rwanda bikabagirira akamaro abinyujije muri Almond Tree Rwanda.

Amashakiro 
Filimi
Rwanda
Abahanzi ba abanyarwanda